سودان-دا 13،6 میلیون اوشاغین اینسانی یاردیما احتیاجی اولدوغو بیلدیریلیب.
بیرلشمیش میللت‌لر تشکیلاتی‌نین (بمت) سؤزچوسو استفان دوجاریک گونده‌لیک مطبوعات کنفرانسیندا بمت-نین اوشاق فوندونون (یونیسف) سودانلا باغلی وئردیگی معلوماتی چاتدیریب.
سودان-دا میلیون‌لارلا اوشاغین اؤلکه‌ده داوام ائدن قارشیدورما‌لاردان تاثیرلندیگینی بیلدیرن استفان دوجاریک آوریلین  اورتالاریندان‌ باشلایان قارشیدورما‌لاردان بو یانا 70 اوشاغین حیاتینی ایتیردیگینی بیلدیریب.
یونیسف و اولوسلار آراسی قیزیل خاچ کومیته‌سی‌نین پایتاخت خارطوم‌داکی اوشاق ائویندن 300-ا یاخین اوشاغی تهلوکه‌سیز بؤلگه‌لره تخلیه ائتدیگینی بیلدیرن استفان دوجاریک، اوشاق‌لار اوچون حمایه‌دار عائله‌لرین آختاریلدیغینی قئید ائدیب.
دیگر طرف‌دن، استفان دوجاریک بمت و اینسانی یاردیم ایشچی‌لری‌نین سودان-دا عملیات‌لارینی و مانعه‌لرین آرا‌دان قالدیریلماسی اوچون سودان صلاحیت‌لی‌لری ایله دانیشیق‌لارین داوام ائتدیگینی بیلدیریب.
